સુંદરનગર જંક્શન પાસે આવેલા ઍક્સિસ બૅન્કના એટીએમ (ઑટોમેટેડ ટેલર મશીન)માં નાઇટમાં ડ્યુટી કરી રહેલા સિક્યૉરિટી ગાર્ડે રાતના બે વાગ્યાની આસપાસ મલાડપોલીસને ચોરો કોઈ ગોડાઉનમાં ચોરી કરવા માટે ઘૂસતા હોવાનું ઇન્ફૉર્મ કર્યું હતું. રાતના અઢી વાગ્યે પોલીસે તપાસ કરતાં ખબર પડી હતી કે આરોપીઓ રોડ પરથી નાળામાં કૂદીને ગોડાઉનના પાછળના દરવાજાનું તાળું તોડીને ઘૂસ્યા હતા. પોલીસ માટે પાંચ ફૂટથી વધુ ઊંડા આ નાળામાં કૂદીને ગોડાઉન તરફ જવું શક્ય નહોતું, કારણ કે ચોરોને પોલીસ આવી હોવાની જાણ થઈ શકે છે. પોલીસે આરોપીઓની રાહ જોવાનું નક્કી કર્યું અને ત્યાં સુધી તેમણે ફાયરબ્રિગેડને બોલાવી લીધી હતી, પરંતુ ગોડાઉનમાં જઈને આરોપીઓ પકડાશે એ શક્ય નહોતું.